સાંજે જમવામાં મન્ચુરિયન અને ભાત બનાવેલા. એ બન્ને વાનગીઓ નંદીનીમામી અને માનસીમામીએ ભેગા થઇને બનાવી હતી. સ્વાભાવિક છે કે નવા નવા લગ્ન થયા હોય તો પોતાના ઘરના લોકો માટે નવું નવું બનાવવાનો ઉત્સાહ હોય.જો આવા ઉત્સાહ ને પ્રોત્સાહન મળે તો ઘરના બધા સરસ રીતે હળીમળીને રહી શકે. પણ આવા ઉત્સાહને ઘરની કોઇ એક જ વ્યક્તિની ઇચ્છા માટે દાબી દેવામાં આવે ત્યારે કેટલો વિદ્રોહ જન્મે એ કદાચ કોઇ જ સમજી શકે.